Randi Marie Blehr
Store norske leksikon,Samfunn,Inkludering og rettigheter,Likestilling og diskriminering,Kvinnebevegelse,Kvinnebevegelsen i Norge
Randi Marie Blehr var en norsk kvinnesaksforkjemper. Hun var medstifter av Norsk Kvinnesaksforening og satt som leder i periodene 1895–1899 og 1903–1922, og som styremedlem i 1894–1895 og 1899–1900. Hun var forkjemper for stemmerett for kvinner i Norge, og hun nedla også et stort arbeid for fredssaken.
En betydelig innsats gjorde hun dessuten for husstell- og husflidsundervisningen, og opprettet i 1889 den første norske billedvevskole i Lærdal i Sogn og Fjordane sammen med Kjerstina Hauglum. Her var blant andre Frida Hansen elev. Randi Marie Blehr var gift med Otto Albert Blehr. Les mer i Store norske leksikon Randi Blehr i Norsk biografisk leksikon Stemmerett for kvinner i Norge Kvinners rettigheter i Norge 1814–1913 Norsk kvinnesaksforening